ดิฉันมี พสพ กับสามี วันที่ 6/5/2019 และ กินยาคุมฉุกเฉินวัน ที่ 7/5/2019 แล้วมีเลือดออกวันที่ 8 ถึง 11/5/2019 หลังจากนั้น ได้มี พสพ กับ สามีแบบมีการหลั่งใน แต่ไม่ได้กินยา คุมฉุกเฉีนอีก ตนมาถึง วันที่ 7/6/2019 ประจำเดือนยังไม่มา มีอาการคัดตืงหน้าออก และ มีเหมือนลงขาวแต่ไม่เหม็น เป็นคนประจำเดือนปกติ 26 วัน ประจำเดือนครั้งล่าสุดวันที่ 26 เมสา อยากถามว่า มีโอกาศ ที่จะตั้งครรไหม
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%้ผลข้างเคียงจากการกินยาคุมกำเนิดฉุกเฉินเช่น เลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังในกรณีนี้เลือดที่ออกหลังการรับประทานยาคุมฉุกเฉินอาจเป็นผลข้างเคียงจากยาได้ ให้สังเกตอาการค่ะ ถ้าเลือดออกยังไม่หยุด ปวดหน่วงท้องน้อยมาก อันนี้ผิดปกติควรไปพบสูตินรีแพทย์ ส่วนเรื่องประจำเดือนนั้น ถ้ามาล่าช้ากว่า 35 วันนับจากครั้งก่อนถือว่าช้า ซึ่งอาจเกิดจากการตั้งครรภ์ ความกังวล มีถุงน้ำในรังไข่ หรืออาจเกิดจากผลข้างเคียงจากยาคุมกำเนิดฉุกเฉินได้เช่นกัน อาจซื้อชุดตรวจการตั้งครรภ์มาตรวจเองเบื้องต้นก่อน หากไม่แน่ใจผลการตรวจ ควรปรึกษาสูตินรีแพทย์แนะนำมีเพศสัมพันธ์โดยใช้ถุงยางอนามัย รับประทานยาคุมกำเนิดแบบแผงรายเดือน ดีกว่าการใช้ยาคุมกำเนิดฉุกเฉิน เนื่องจากประสิทธิภาพต่ำกว่าวิธีอื่น และมีผลข้างเคียงมากกว่า